cyanic-selkie/wikianc huggingface dataset:
கொண்டைக்குருவி
முறையான பட்டியல்
தற்போது, 27 இனங்கள் அங்கீகரிக்கப்பட்டுள்ளன: thumb|252x252px| பிஞ்ச்பில் thumb|261x261px| [[செம்மீசைச் சின்னான் ]] கொண்டைக்குருவிகள் குறுகிய கழுத்து கொண்ட மெல்லிய பாடும் பறவைகள் ஆகும். இவற்றின் வால்கள் நீளமாகவும், இறக்கைகள் குறுகியதாகவும் வட்டமாகவும் இருக்கும். ஏறக்குறைய அனைத்து உயிரினங்களிலும் அலகு சற்று நீளமானதாகவும் இறுதியில் சற்று வளைந்தும் காணப்படும். இந்த அலகுகளின் நீலங்கள் பல இனங்களில் வேறுபட்டுக் காணப்படுகின்றன. மிகச்சிறிய பச்சைக் கொண்டைக்குருவியில் அலகு 13 செ.மீ நீளமாகவும் வைக்கோற்தலை கொண்டைக்குருவியின் அலகு 29 செ.மீ வரையானதாகவும் வேறுபடுகின்றன   ஒட்டுமொத்தமாக பாலினங்களில் வேறுபாடில்லாமல்  ஒரே மாதிரியாக இருக்கின்றன, இருப்பினும் பெண் குருவிகள் சற்று சிறியவனவாகக் காணப்படுகின்றன. ஒரு சில உயிரினங்களில் வேறுபாடுகள் மிகப் பெரியவையாக உள்ளன. அவைகள் செயல்பாட்டு ரீதியாக வேறுபட்ட இனங்கள் என்று விவரிக்கப்பட்டுள்ளன. சில இனங்களின் மென்மையான தழும்புகள் மஞ்சள், சிவப்பு அல்லது ஆரஞ்சு துவாரங்கள், கன்னங்கள், தொண்டை அல்லது சூப்பர்சிலியா ஆகியவற்றுடன் வண்ணமயமானவையாக உள்ளன. ஆனால் இவற்றில் பெரும்பாலானவை மந்தமானவை. இவை ஒரே சீராக ஆலிவ்-பழுப்பு நிறத்தில் இருந்து கருப்பு நிறத்தில் இருக்கும். மந்தமான நிற கண்கள் கொண்ட இனங்கள் பெரும்பாலும் கண்களின் ்கீழே வளையங்களைக் கொண்டவையாக உள்ளன. சிலவற்றில் மிகவும் தனித்துவமான முகடுகள் உள்ளன.கொண்டைக் குருவிகள் பெரும்பாகும் மிகவும் அதிகசத்தத்துடன் குரல் எழுப்பக்கூடியவை. பெரும்பாலான இனங்களின் அழைப்புகள் உடைந்த அல்லது கரகரப்பானவை என விவரிக்கப்படுகின்றன. ஒரு எழுத்தாளர் பழுப்புக் காது கொன்டைக்குருவி பாடும் பாடலானது 'எந்தவொரு பறவையை விடவும் மிகவும் நாராசமான சத்தம்" என்று விவரித்த்துள்ளார்.
மேற்கோள்கள்
பகுப்பு:குருவிகள்
அவுட்பிரேக் (திரைப்படம்)
அவுட்பிரேக் (Outbreak)என்பது 1995 ஆம் ஆண்டு வெளிவந்த அமெரிக்க மருத்துவ பேரழிவு திரைப்படம் ஆகும். இந்த திரைப்படத்தை ஓல்ஃப்காங் பீட்டர்சன் இயக்கினார். ரிச்சர்ட் பிரஸ்டன் எழுதிய உண்மைச் சம்பவங்களை அடிப்படையாகக் கொண்ட த ஹாட் சோன் என்ற  புத்தகத்தை அடிப்படையாகக் கொண்டு இந்த திரைப்படம் உருவாக்கப்பட்டது. இந்த திரைப்படத்தில் டஸ்டின் ஹாஃப்மான், ரீன் ரூஸோ, மார்கன் ஃப்ரீமன் மற்றும் டொனால்ட் சதர்லேண்ட் ஆகியோர் நடித்திருந்தனர். மேலும் துணை நடிகர்களாக கியூபா குட்டிங் ஜூனியர், கெவின் ஸ்பேசி மற்றும் பேட்ரிக் டெம்ப்சேய் ஆகியோர் நடித்திருந்தனர்.
இந்த திரைப்படம் 1995 ஆம் ஆண்டு மார்ச் 10 ஆம் தேதி வெளியானது. வணிக ரீதியாக வெற்றியைப் பெற்றது. இந்த திரைப்படத்தில் நடித்த ஸ்பேசி தனது நடிப்பிற்காக 2 விருதுகளை பெற்றார். இந்த திரைப்படம் வெளியான போது உண்மையிலேயே எபோலா வைரஸ் சைரே என்ற இடத்தில் தாக்கிக் கொண்டிருந்தது.
கதைச்சுருக்கம்
28 வருடங்களுக்குப் பிறகு அமெரிக்க அரசை சேர்ந்த வைரஸ் நிபுணரான கர்னல் சாம் டேனியல்ஸ் சைரேவில் உருவான நோய் பரவலை விசாரிக்க அனுப்பப்படுகிறார். அவரும் லியூட்டனன்ட் கர்னல் கேசி சுலர் மற்றும் புதிதாக சேர்க்கப்பட்ட மேஜர் சால்ட் ஆகிய அவரது குழுவினரும் செய்திகளை சேகரித்துக் கொண்டு ஐக்கிய அமெரிக்காவிற்கு திரும்புகின்றனர். போர்டு தற்போது பிரிகேடியர் ஜெனரலாக டேனியலின் உயர் அதிகாரியாக உள்ளார். அவர் வைரஸ் பரவலாம் என்ற பயங்களைப்  புறம் தள்ளுகிறார்.
இந்த வைரஸை உடலில் கொண்டிருக்கக்கூடிய பெட்ஸி என்கிற ஒரு வெண்தலை கேபுசின் குரங்கானது நாட்டிற்குள்  சட்டவிரோதமாக கடத்திக் கொண்டு வரப்படுகிறது. விலங்குகளை சோதிக்கக்கூடிய ஆய்வகத்தில் பணி புரியும் ஜேம்ஸ் ஜிம்போ ஸ்காட் என்கிற பணியாளர் கறுப்புச் சந்தையில் விற்பதற்காக பெட்ஸியை கடத்தும் போது அந்த வைரசால் பாதிக்கப்படுகிறார். கலிபோர்னியாவின் கடற்கரை கிராமமான செடர் கிரீக்குக்கு அருகிலுள்ள செல்லப் பிராணிகளை விற்கும் கடை உரிமையாளரான ரூடி அல்வரேசுக்கு ஜிம்போ பெட்ஸியை விற்கும் முயற்சியில் தோல்வி அடைகிறார். இதனிடையில் ரூடியும் அந்த வைரஸால் பாதிக்கப்படுகிறார். பலிசடேஸ் என்ற இடத்திற்கு அருகில் உள்ள காட்டில் இந்த குரங்கை ஜிம்போ விட்டுவிடுகிறார். பாஸ்டனுக்கு ஒரு விமானத்தில் பறந்து செல்லும்போது அவருக்கு நோய் அறிகுறிகள் வெளிப்பட ஆரம்பிக்கின்றன. அவரது பெண் நண்பி  அலைசுக்கும் நோய்த்தொற்று ஏற்படுகிறது. இவர்களது உடல் நிலையை டேனியல்ஸின் முன்னாள் மனைவியும் சிடிசி விஞ்ஞானியுமான டாக்டர் ராபர்ட்டா கியோக்கால் விசாரிக்கப்படுகிறது. ஜிம்போ, அலைஸ் மற்றும் ரூடி ஆகியோர் இறந்துவிடுகின்றனர். ஆனால் பாஸ்டனில் வேறு யாரும் இந்த நோயால் பாதிக்கப்பட கூடாது என்பதில் கியோக் உறுதியாக இருக்கிறார்.
ரூடியின் ரத்த மாதிரியை தவறுதலாக உடைக்கும் போது செடார் கிரீக்கில் உள்ள ஒரு மருத்துவ பணியாளருக்கும் இந்த நோய் பரவுகிறது. இன்ஃப்ளூயன்சா போல வேகமாக பரவக் கூடிய அளவிற்கு இந்த வைரஸ்  சீக்கிரமே சடுதி மாற்றம் அடைகிறது. காற்றின் மூலம் பரவக்கூடியதாக மாறுகிறது. ஒரு திரையரங்கத்தில் பலருக்கு பரவுகிறது. போர்டின் ஆணைக்கு எதிராக செடார் கிரீக்குக்கு பறக்கும் டேனியல்ஸ் அங்குள்ள கியோக்கின் குழுவினர், சுலர் மற்றும் சால்ட் உடன் இணைகிறார். அவர்கள் அந்த குரங்கை தேடும் நேரத்தில் இராணுவமானது பட்டணத்தை தனிமைப்படுத்தி ஊரடங்கு விதிக்கிறது. சுலரின் பாதுகாப்பு உடை கிழியும் போது அவர் இந்த நோயால் தாக்கப் படுகிறார். அவருக்கு மருத்துவம் பார்க்கும் பொழுது நோய்த் தொற்றுள்ள ஊசியை கியோக் விபத்தாக குத்திக் கொள்கிறார்.
இந்த நோயை குணப்படுத்தும் ஒரு பரிசோதனை சீரத்தை போர்டு கொடுக்கும்போது இந்த நோய் பரவலுக்கு முன்னரே இந்த வைரஸை பற்றி அவருக்குத் தெரியும் என டேனியல்ஸ் உணர்கிறார். ஆபரேஷன் கிலீன் ஸ்வீப் பற்றி டேனியல்சுக்கு தெரியவருகிறது. அது வைரசை கட்டுப்படுத்துவதற்காக செடார் கிரீக் கிராமத்தை குண்டு போட்டு அழிக்கும் ஒரு ராணுவ திட்டமாகும். இவ்வாறு அந்த பட்டணத்தையும் அங்கு வாழும் மக்களையும் கொல்வதன் மூலம் மொடாபா வைரஸ் கொள்ளை நோயாக மாறுவதைத் தடுக்க அவர்கள் முடிவு செய்கின்றனர். எனினும் தற்போது ஒரு மேஜர் ஜெனரலாக இருக்கக்கூடிய மெக்லின்டாக் இந்த திட்டத்தின் மூலம்  வைரஸ் இருப்பதை மறைத்து அதை ஒரு உயிரி ஆயுதமாக பயன்படுத்துவதற்கு அதை பாதுகாத்து வைக்க திட்டமிடுகிறார்.
டேனியல்ஸ் ஒரு நிவாரணி கண்டுபிடிப்பதை தடுப்பதற்காக அவரை வைரஸ் உடன் இருப்பதற்காக கைது செய்ய மெக்லின்டாக் ஆணையிடுகிறார். டேனியல்ஸ் தப்பிக்கிறார். கடலில் பெட்ஸியை கொண்டுவந்த ஒரு கப்பலுக்கு ஹெலிகாப்டர் மூலம் டேனியல் மற்றும் சால்ட் பறக்கின்றனர். டேனியல்ஸ் பெட்ஸியின் ஒரு படத்தை பெற்று ஊடகங்களுக்கு அதை அனுப்புகிறார். பலிசடேஸின் வாசியான ஜெப்ரீஸ் என்ற பெண்மணி தனது மகள் கேத் பெட்ஸியுடன் தன் வீட்டு தோட்டத்தில் விளையாடுவதை காண்கிறார். சிடிசிக்கு தகவல் அனுப்புகிறார். டேனியல்ஸ் மற்றும் சால்ட் ஜெப்ரீஸின் வீட்டிற்கு வருகின்றனர். அருகிலுள்ள மரப் பகுதிகளுக்குள் குரங்கை மறைத்து வைத்திருக்கும் கேத்திடமிருந்து குரங்கு மீது மயக்க ஊசி செலுத்தி சால்ட் அதனை பிடிக்கிறார். பெட்ஸி பிடிக்கப்பட்டதை டேனியல்ஸ் மூலம் அறிந்த போர்டு குண்டு போடுவதை தாமதிக்கிறார்.
திரும்பிவரும் டேனியல்ஸ் மற்றும் சால்ட் ஆகியோர் மெக்லின்டோக்கால் மற்றொரு ஹெலிகாப்டர் மூலம் துரத்தப்படுகின்றனர். தாங்கள் விபத்தின் மூலம் இறந்ததாக மெக்லின்டோக்கை நம்ப வைக்க சால்ட் 2 ராக்கெட்டுகளை மரங்கள் இருக்கும் பகுதிக்குள் வெடிக்கவைக்கிறார். செடர் கிரீக்குக்கு திரும்பியவுடன் சால்ட் பெட்ஸியின் ஆண்டிபாடிகளையும் போர்டின் சீரத்தையும் கலந்து ஒரு ஆண்டி சீரத்தை தயாரிக்கிறார். சுலர் இறந்துவிட்ட போதிலும் கியோக்கை அவர்கள் காப்பாற்றுகின்றனர். மெக்லின்டோக் தனது தளத்திற்கு திரும்புகிறார். ஆபரேஷன் கிலீன் ஸ்வீப்பை மீண்டும் தொடர்கிறார். போர்டின் பேச்சை கேட்க மறுக்கிறார். குண்டு போடும் விமானம் அதன் இலக்கை நோக்கி செல்லும் வழியில் டேனியல்ஸ் மற்றும் சால்ட் ஆகியோர் தங்களது ஹெலிகாப்டரை அதற்கு நேராக பறக்க விடுகின்றனர்.
போர்டின் உதவியுடன் குண்டு போடும் விமானத்தின் குழுவினரை குண்டுகளை நீர்ப்பரப்பின் மீது வெடிக்கச் செய்யுமாறு டேனியல்ஸ் செய்கிறார். பட்டணம் காக்கப்படுகிறது. மற்றொரு குண்டு போடும் ஆணையை பிறப்பிற்கு முன்னரே மெக்லின்டோக்கை அப்பொறுப்பில் இருந்து போர்டு விடுவிக்கிறார். அவரை கைது செய்ய ஆணையிடுகிறார். செடார் கிரீக்கின் வாசிகள் குணப்படுத்தப்படுத்தப்படுகின்றனர்.
வெளி இணைப்புகள்
பகுப்பு:வார்னர் புரோஸ். திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:1995 திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள் பகுப்பு:யூட்டாவில் படமாக்கப்பட்ட திரைப்படங்கள்
திருத்தந்தை இன்னசெண்ட்
கத்தோலிக்க திருச்சபையை இதுவரை 13 திருத்தந்தையர்கள் இன்னசெண்ட் (Innocent) என்ற பெயரில் ஆட்சி செய்துள்ளனர்:
சிதாரஜகாண்டிகை ஊராட்சி
சிதாரஜகாண்டிகை ஊராட்சி (Sidharajakandigai Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2954 ஆகும். இவர்களில் பெண்கள் 1401 பேரும் ஆண்கள் 1553 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பெரியங்கரா
இந்தியா வில்,  கேரளா மாநிலத்தில் உள்ள பத்தனம்திட்டா மாவட்டத்தில் பெரியங்கரா கிராமம் உள்ளது. திருவல்லா தாலுக்காவிற்கு உட்பட்ட இக் கிராமம் திருவல்லா நகரத்திலிருந்து 4 கி.மீ. தொலைவில் அமைந்துள்ளது. [1]
சிதாரஜகாண்டிகை ஊராட்சி
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெரியங்கரா
வரலாறு
'''கேரளா மாநிலத்தில் உள்ள பத்தனம்திட்டா மாவட்டத்திற்கு உட்பட்ட திருவல்லா தாலுக்காவில் பெரிங்கரா கிராமம் உள்ளது. '''
நிர்வாகம்
பெரியங்கா கிராமம் கிராம பஞ்சாயத்து மூலம் நிர்வகிக்கப்படுகிறது.
கல்வி
பி.எம்.வி உயர்நிலை பள்ளி, அரசு பெண்கள் எச்.எஸ். (பெரிங்கரா))
குறிப்புகள்
பகுப்பு:கேரளம்
ம. பிரபாகரன்
'''ம. பிரபாகரன்' (M. Prabhakaran'') பெரம்பலூர் மாவட்டம், பெரம்பலூரைச் சேர்ந்த தி.மு.க அரசியல்வாதி ஆவார். இவர் 2021 ஆண்டு பெரம்பலூர் (சட்டமன்றத் தொகுதியில், திராவிட முன்னேற்றக் கழகம் சார்பில், போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
பிறப்பு
பிரபாகரன் பெரம்பலூர் மாவட்டம், பெரம்பலூர், வெங்கடேசபுரம் மருதமுத்து என்பவருக்கு மகனாகப் பிறந்தார். சிதம்பரம், அண்ணாமலைப் பல்கலைக்கழகத்தில் 1998ஆம் ஆண்டு முதுநிலை வணிக நிர்வாகவியல் படித்துள்ளார். இவருக்கு ஜீஸஸ் கிரேஸ் ராஜ் என்ற மனைவியும், ரிச்சி ஆதித்யா என்ற மகனும் உள்ளனர்.
பலன்சியா பெருங்கோவில்
பலன்சியா பெருங்கோவில் (Palencia Cathedral, Catedral de san Antolín) என்பது எசுப்பானியாவின் பலன்சியாவில் அமைந்துள்ளது. இப்பெருங்கோவில் பாமியேர்ஸின் புனித அன்டோனினஸ் (Saint Antoninus of Pamiers) தெய்வத்திற்கு உரித்தானதாகும். இது ஒரு மிகப்பெரிய கோதிக் கட்டிடமாகும். இது மற்றைய எசுப்பானியப் பெருங்கோவில்களைப் போலல்லாமல் வேறு விதமாக கட்டப்பட்டுள்ளது. எனினும் உட்பகுதியில் பல ஓவியங்களும் வேலைப்பாடுகளும் காணப்படுகின்றன. இதன் மத்திய பகுதி 130 மீற்றர் நீளத்திற்கு அதிகமாகவும் 40 மீற்றர் உயரத்தையும் 50 மீற்றர் அகலத்தையும் கொண்டுள்ளது.
ம. பிரபாகரன்
அரசியல்
2011 ஆம் ஆண்டு நடைப்பெற்ற சட்டமன்ற தேர்தலில் பெரம்பலூர் (சட்டமன்றத் தொகுதியில், திராவிட முன்னேற்றக் கழகம் சார்பில், போட்டியிட்டு 1,21,882 வாக்குகள் பெற்று சட்ட மன்ற உறுப்பினரானார். ,
மேற்கோள்கள்
பகுப்பு:பெரம்பலூர் மாவட்ட நபர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:16 ஆவது தமிழ்நாடு சட்டமன்ற உறுப்பினர்கள்
பலன்சியா பெருங்கோவில்
புத்தக விவரணம்
பகுப்பு:எசுப்பானியப் பேராலயங்கள்
சத்தியமங்கலம் ஊராட்சி, கரூர்
சத்தியமங்கலம் ஊராட்சி (Sathiyamangalam Gram Panchayat), தமிழ்நாட்டின் கரூர் மாவட்டத்தில் உள்ள குளித்தலை வட்டத்தில் அமைந்துள்ளது. இந்த ஊராட்சி, குளித்தலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2161 பேர் ஆவர். இவர்களில் பெண்கள் 1046 பேரும் ஆண்கள் 1115 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆக் (பறவை)
ஆக்  அல்லது அல்சித் என்பது சரத்ரீபார்மசு வரிசையில் அல்சிடே குடும்பத்தில் வகைப்படுத்தப்பட்டுள்ள ஒரு பறவை ஆகும். இதன் குடும்பத்தில் முர்ரேக்கள், கில்லேமோட்டுகள், ஆக்லெட்டுகள், பபின்கள் மற்றும் முர்ரேலெட்டுகள் ஆகியவை உள்ளன.
அற்றுவிட்ட இனமான பெரிய ஆக் தவிர, மற்ற அனைத்து ஆக்குகளும் நீருக்கு அடியில் மற்றும் காற்றில் அவற்றின் "பறக்கும்" திறனுக்காக அறியப்படுகின்றன. இவை சிறந்த நீச்சலடிப்பவையாகவும், முக்குளிப்பவையாகவும் இருந்தபோதிலும் இவற்றின் நடை விகாரமாக உள்ளது.
விளக்கம்
தற்போது உயிர்வாழக்கூடிய ஆக்குகள் சிறிய ஆக்குலெட்டில் (எடை 85 கிராம், நீளம் 15செ.மீ.) இருந்து தடித்த அலகு முர்ரே (எடை 1 கி.கி., நீளம் 45 செ.மீ.) வரை வேறுபட்ட அளவுகளில் காணப்படுகின்றன. குட்டையான இறக்கைகள் காரணமாக, ஆக்குகள் பறப்பதற்கு வேகமாகச் சிறகடிக்க வேண்டியுள்ளது.
மேலும் படிக்க
பகுப்பு:ஆக்குகள்
பெருங்காஞ்சி
பெருங்காஞ்சி என்பது புறநானூற்றுப் பாடல்களுக்குத் திணை-துறை வகுத்தோர் குறிப்பிட்டுக் காட்டிய துறைகளில் ஒன்று.
பாடலகள்
புறநானூற்றில் வரும் 194, 357, 359, 360, 362, 363, 364, 365, 366 எண் கொண்ட ஒன்பது பாடல்கள் பெருங்காஞ்சி என்னும் துறையைச் சேர்ந்தவை .
தொல்காப்பியர்
தொல்காப்பியர் இதனைத் தனியாகக் குறிப்பிடவில்லை. 'காஞ்சி தானே பெருந்திணைப் புறனே' என்று குறிப்பிட்டுவிட்டுக், காஞ்சித் திணைக்கு விளக்கம் தருகையில் காஞ்சித் திணை என்பது நிலையில்லாத உலகைப்பற்றிப் பேசுவது என்கிறார். (தொல்காப்பியம் 1024)
புறப்பொருள் வெண்பா மாலை
ஐயனாரிதனார் தாம் இயற்றிய புறப்பொருள் வெண்பாமாலை என்னும் நூலில் காஞ்சித்திணைக்கு என்று ஒரு படலம் அமைத்துள்ளார். அதில் வரும் துறைகள் என்று 22 குறிப்பிடுகிறார். அவற்றுள் ஒன்று 'பெருங்காஞ்சி'.
தொல்காப்பியக் கருத்தைத் தழுவிப் பொதுவியல் என்னும் என்னும் பகுதியில் காஞ்சிப் பொதுவியல் பால் என்னும் விதியை வகுத்துக்கொண்டு ஆறு துறைகளைப் புறப்பொருள் வெண்பாமாலை குறிப்பிடுகிறது. இவற்றில் ஒன்றாக வரும் பெருங்காஞ்சி என்னும் துறையானது நில உலகில் நிலையாமையைக் கூறுவது என விளக்கம் கூறுகிறது.
காஞ்சித் திணையில் வரும் பெருங்காஞ்சித் துறையில் அரசன் பெயர் குறிப்பிடப்பட்டிருக்கும். பொதுவியலில் வரும் இதே பெயர் கொண்ட துறையில் யாருடைய பெயரும் குறிப்பிடப்பட்டிருக்காது.
அடிப்படை
தொல்காப்பியர் இந்தத் துறையைப் பெயரிட்டுக் காட்டவில்லை. புறநானூற்றைத் தொகுத்தவர் இந்தத் துறையைப் பெயரிட்டுக் காட்டியுள்ளார். இதனைப் பின்பற்றி ஐயனாரிதனார் துறைப்பெயர் காட்டியுள்ளார். பன்னிரு படலம் என்னும் நூல் மறைந்துபோன தமிழ் நூல்களில் ஒன்று. இந்த நூலை அடிப்படையாகக் கொண்டு புறநானூற்றைத் தொகுத்தவர் இந்த ஒன்பது பாடல்களுக்குப் பெருங்காஞ்சி என்னும் பெயரைச் சூட்டினார் எனத் தெரியவருகிறது.
அடிக்குறிப்பு
பகுப்பு:புறநானூற்றுத் துறைகள்
கீராலத்தூர் ஊராட்சி
கீராலத்தூர் ஊராட்சி (Keeralathur Gram Panchayat), தமிழ்நாட்டின் திருவாரூர் மாவட்டத்தில் உள்ள திருத்துறைப்பூண்டி வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1155 ஆகும். இவர்களில் பெண்கள் 594 பேரும் ஆண்கள் 561 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அக்கரைவட்டம் ஊராட்சி
அக்கரைவட்டம் ஊராட்சி (Akkaraivattam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1561 ஆகும். இவர்களில் பெண்கள் 783 பேரும் ஆண்கள் 778 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீழையூர் இரட்டைக் கோயில்கள்
thumb|நுழைவாயில்
கீழையூர் இரட்டைக் கோயில்கள் (Twin Temples, Keezhaiyur) கீழையூரில் ஒரே இடத்தில் அமைந்துள்ள இரு சிவன் கோயில்களாகும். கீழையூர் சோழ மன்னர்களின் சிற்றரசர்களாகிய பழுவேட்டரையர்களின் தலைநகரான பழுவூரின் ஒரு பகுதியாக அமையும்.
அமைவிடம்
திருச்சியிலிருந்து அரியலூர் அல்லது ஜெயங்கொண்டம் செல்லும் சாலையில், அரியலூர் மாவட்டத்தில் அரியலூர் வட்டத்தில் தஞ்சாவூரிலிருந்து 35 கிமீ வடக்கிலும், அரியலூரிலிருந்து 15 கிமீ தொலைவிலும் உள்ள  கீழையூர் மேலப்பழுவூருக்கு சற்று முன்பாக அமைந்துள்ளது. அவ்வூரில் இக்கோயில்கள் அமைந்துள்ளன.
அமைப்பு
மேற்கு நோக்கிய நிலையில் இக்கோயில்களின் முதன்மை நுழைவாயில் உள்ளது. தென்மேற்கு திசையையொட்டி ராஜகோபுரம் உள்ளது. ராஜகோபுரத்தின் வெளிப்புறம் இரு புறத்திலும் துவாரபாலகர்கள் உள்ளனர். அவனிகந்தர்ப்பஈசுவர கிருகம் என்றழைக்கப்படுகின்ற இக்கோயில்களின் வட புறத்தில் உள்ள கோயில் வடவாயில் ஸ்ரீகோயில் (சோழிச்சரம்) என்று அழைக்கப்படுகிறது. தென் புறத்தில் உள்ள கோயில் தென்வாயில் ஸ்ரீகோயில் (அகத்தீசுவரம்) என்று அழைக்கப்படுகிறது. பழுவேட்டரையர்கள் சிற்றசர்களில் குமரன்கண்டன் மற்றும் குமரன்மறவன் காலத்தில் இக்கோயில்கள் கட்டப்பட்டன. (கி.பி.9ஆம் நூற்றாண்டு). இக்கோயில் வளாகத்தில் இரண்டு சிவன் கோயில்களுடன் சில பரிவாரக் கோயில்களும் காணப்படுகின்றன.
மூலவர்
ஒரு கோயிலுக்கு மூலவரான இறைவன் அகஸ்தீஸ்வரர் இறைவி அபிதகுஜாம்பிகை தனித்தனிச் சன்னதிகளில் உள்ளனர். மற்றொரு கோயிலுக்கு மூலவரான சோழீஸ்வரர் சன்னதியில் இறைவி மனோன்மணி உள்ளார்.
சிறப்பு
சிற்பக்கலையின் எடுத்துக்காட்டாக இரட்டைக்கோயில்களைக் கூறலாம். தாராசுரம் ஐராவதேசுவரர் கோயில், புள்ளமங்கை ஆலந்துறைநாதர் கோயில், கொடும்பாளூர் மூவர் கோயில் உள்ளிட்ட பல கோயில்களை இக்கோயில்கள் நினைவுபடுத்துகின்றன. நுட்பமான சிற்பங்கள், அழகான நந்திகள், நேர்த்தியான கருவறைகள், அழகான மண்டபங்கள், சிம்மத்தூண்கள், விமானங்கள் என்ற நிலையில் ஒவ்வொன்றும் தனித்த கூறுகளைக் கொண்டு அமைந்துள்ளது.
படத்தொகுப்பு
பகுப்பு:வரலாற்று சிறப்புமிக்க இடங்கள் பகுப்பு:தமிழக தொல்லியற்களங்கள் பகுப்பு:அரியலூர் மாவட்டத்திலுள்ள சிவன் கோயில்கள்
சிலுவைப் போர்கள்
சிலுவைப்போர்கள் (Crusades) நடுக்காலத்தில் இலத்தீன் திருச்சபையின் அனுசரணையுடன் இடம்பெற்ற மதம் சார்ந்த போர்களின் தொடராகும். கீழை நடுநிலப்பகுதியில் ஜெருசலேம் உள்ளிட்ட புனித நிலத்தை இஸ்லாமியரிடமிருந்து மீட்பதற்காக இடம்பெற்ற சிலுவைப்போர் இதில் முக்கியமானதாகும். பாகனிய நெறிகளை ஒடுக்குதல், மதநிந்தனையை இல்லாதாக்குதல், உரோமன் கத்தோலிக்க சமயக்குழுக்களிடையேயான போட்டிநிலைமைக்குத் தீர்வு காணுதல் என்பன சிலுவைப்போர்களின் நோக்கங்களில் சிலவாகக் காணப்பட்டன.
புனித நிலத்தில் இடம்பெற்ற சிலுவைப்போர்கள், 1095-99இல் இடம்பெற்ற முதலாம் சிலுவைப்போரிலிருந்து, 1271 -72 வரை இடம்பெற்ற ஒன்பதாம் சிலுவைப்போர் வரை, பொதுவாக ஒன்பது என்றே இனங்காணப்பட்டிருக்கின்றன. போர்களை முன்னின்று நடத்தியவரைக் கருதி, இத்தொடர்களை ஏழாகவும் குறைத்து நோக்கலாம்.
சொற்பிறப்பியல்
சிலுவைப்போர் இடம்பெற்ற காலத்தில் இப்பெயர் வழக்கில் இருக்கவில்லை. பன்னிரண்டாம் நூற்றாண்டிலேயே சிலுவையைத் தரித்தோர் என்ற பொருளில் crucesignatus எனும் சொல்லாடல் அறிமுகப்படுத்தப்பட்டது. சிலுவைப்போர் என்பதற்கான ஆங்கிலப்பதம் "Croisade" என்ற வடிவில் முதலில் 1575இல் புழக்கத்துக்கு வந்ததாகத் தெரிகின்றது. மத்தியகால இஸ்லாமிய வரலாற்றாளர்கள், சிலுவைப்போர்களை "பிராங்கியப் போர்கள்" என்று அழைத்தார்கள்.
சிலுவைப் போர்களின் பங்கேற்றவர்கள் தங்களை புனித பேதுருவின் ஊழியர்கள் (fideles Sancti Petri) அல்லது கிறிஸ்துவின் போர் வீரர்கள் (milites Christi) என்றே அழைத்தனர். திருப்பயணிகளாகவே இவர்கள் தங்களை தாங்களே கருதினர். 1638இல் வெளியான L'Histoire des Croisades என்னும் புத்தகத்திலேயே முதன்முதலில் சிலுவைப் போர்கள் என்னும் பதம் பயன்படுத்தப்பட்டது. 1750க்குள் இப்பதம் பல வகைகளில் ஆங்கிலம், பிரெஞ்சு மற்றும் செருமாணியம் ஆகிய மொழிகளில் இடம்பெற்றது. மற்ற திருப்பயணிகள் போலவே சிலுவைப் போர் வீரர்களும் புனித திருநாட்டை அடைந்ததும் செய்வதற்காக வேண்டுதல்களை பயணத்துக்கு முன் உறுதிமொழி எடுத்தனர். இத்தகையோர் தங்களின் மேலாடையில் சிலுவையினை சேர்க்க அனுமதிக்கப்பட்டனர். இச்சிலுவையினாலேயே இப்போர் சிலுவைப் போர்கள் என வழங்கலாயிற்று.
இஸ்லாமின் எழுச்சி
நபியவர்களால் தோற்றுவிக்கப்பட்ட இஸ்லாமானது, 632இல் அவர் மரிக்கும் போது, அரபுத் தீபகற்பத்தின் பெரும்பகுதியை ஒரே ஆட்சியின் கீழ் கொண்டுவந்திருந்தது. இதன்பின்னர் ஏழாம் எட்டாம் நூற்றாண்டுகளில் பெரும் போர்களின் மூலம், அரேபிய ஆதிக்கமானது,   இந்தியத் துணைக்கண்டம்,  நடு ஆசியா, மத்திய கிழக்கு நாடுகள் என்று பெரும்பகுதிகளுக்கும் பரவியதுடன், 637இல் இடம்பெற்ற  எருசலேம் முற்றுகை மூலம், புனிதபூமியையும் பைசாந்தியப் பேரரசிடமிருந்து கைப்பற்றிக்கொண்டது. இதையடுத்து கிறித்துவ நாடுகளுக்கும் அரபுலகுக்கும் இடையிலான வணிகம், சகிப்புமை, அரசியல் உறவுகள் அத்தனையும் தளம்பல் நிலையைக் காணத்தொடங்கியது. உதாரணமாக, யெருசலேம் திருக்கல்லறையை பாத்திமிய கலீபாவான அல் ஹாகிம் பினமிர் அல்லாஹ் இடித்ததும், அவனை அடுத்து வந்த கலீபா, அதை மீண்டும் பைசாந்தியப்பேரரசு கட்டிக்கொள்ள அனுமதித்ததையும் குறிப்பிடலாம்.. 10ஆம் நூற்றாண்டின் இறுதியில், பைசாந்தியப் பேரரசானது, அப்பகுதியை மீண்டும் தன்வசப்படுத்திக் கொண்டது. இக்காலத்தில் அரேபிய, கிறித்துவ உறவுகள் ஓரளவு சுமுகமாக இருந்தாலும், யெருசலேம், சிரியத்துறை என்பவற்றில் தாம் திருப்திகரமாக வாழமுடியவில்லை என்று கிறிஸ்தவ யாத்திரிகர்கள், வணிகர்கள் முறையிடத்தொடங்கி இருந்தார்கள்.
இதே காலத்தில் ஐரோப்பாவிலும் பெரும் நெருக்கடியான நிலைமை தோன்றியிருந்தது. 1054இல் இடம்பெற்ற, பெரும் சமயப்பிளவு என்று அறியப்படும், இலத்தீன் திருச்சபையின் கிழக்குப் பேரரசிலிருந்தான வெளியேற்றம், அவற்றில் குறிப்பிடத்தக்க ஒன்று. மேலும் உரோம அரசா அல்லது கத்தோலிக்கத் திருச்சபையா, ஊழியர்களை நியமிப்பதற்கான அதிகாரங்களைக் கொண்டது என்ற விடயம் தொடர்பில், பணியமர்த்தல் சர்ச்சையும் சென்றுகொண்டிருந்தது. இத்தகைய திருச்சபை விடயங்கள் பொதுமக்கள் மத்தியில் மிகுந்த ஆர்வத்தைத் தூண்டியிருந்த பின்னணியிலேயே முஸ்லீம்களிடமிருந்து பலஸ்தீனத்தை மீட்கும் புனிதப்போருக்கான அழைப்பு விடுக்கப்பட்டது. அதில் பங்குகொள்வது, பாவத்தை நீக்கும் ஒரு பரிகாரம் என்ற நம்பிக்கையும் மக்கள் மத்தியில் வளர்ந்தது.
முதலாம் சிலுவைப்போர்
thumb|right|300px|முதலாவது சிலுவைப் போரின்போது இடம்பெற்ற [[அந்தியோக்கியா முற்றுகை. மத்தியகாலச் சிற்றோவியம் ஒன்றிலிருந்து.]] 1095இல் பைசாந்தியப் பேரரசன் முதலாம் அலெக்சியஸ் கொம்னெனோஸ், திருத்தந்தை இரண்டாம் அர்பனிடம் தனக்கு படையுதவி செய்யுமாற் கோரினான். அனத்தோலியாவின் பெரும்பகுதியை ஆக்கிரமித்திருந்த துருக்கியரை அகற்றுவது அவனது கோரிக்கைக்கான முக்கியமான காரணமாக இருந்தது. ஓராண்டுக்குப் பிறகு புனிதப்போர் ஒன்றுக்கான தேவையைப் பற்றி, அர்பன் மீண்டும் பிரசங்கம் செய்தார். கிழக்குத் திருச்சபைக்கு உதவுவதன் மூலம், பிளவுண்டிருக்கும் இரு திருச்சபைகளையும் இணைக்கமுடியும் என்ற நம்பிக்கை அர்பனிடம் இருந்ததாலேயே, இந்த உதவிக்கு அவர் உடன்பட்டிருக்கிறார் என்கின்றனர் வரலாற்றாய்வாளர்கள். இதேவேளையில் பேதுருவானவர், பெருமளவு ஏழை கிறித்துவர்களிடம் புனிதப்போரொன்றின் தேவைப்பாடு பற்றி, போதனை செய்துகொண்டிருந்தார். புனிதப்போர் வெடித்தது. யெருசலேத்தில் பெரும்பாலானோர், 'சொர்க்கத்தை அடைந்தார்கள்'. ஐரோப்பாவின் முதலாவது யூத எதிர்ப்புக் கொள்கையின் விளைவு என்று வரலாற்றாய்வாளர் வருணிக்கும் ரைன்லாந்துப் படுகொலை மூலம் யேர்மனியில் யூதர்கள் கொன்றொழிக்கப்பட்டனர். அலெக்சியோவின் கோரிக்கையை மீறி நைசியாப் பகுதியைக் கைப்பற்றச் சென்ற புனிதப்போர் படையினர், துருக்கியரிடம் பெருந்தோல்வி அடைந்தனர். இருபதினாயிரம் புனிதப்போராளிகளில், மூவாயிரம் பேர் மாத்திரமே எஞ்சமுடிந்தது.
பிரான்சின் முதலாம் பிலிப்பும், உரோமனின் நான்காம் ஹென்ரி மன்னனும், அர்பனுடன் முரண்பட்டு, சிலுவைப்போரில் பங்குபெற்ற மறுத்தனர். எனினும் பிரான்சு, மேற்கு யேர்மனி, இத்தாலி, கீழ்நாடுகளில் சிலுவைப்போருக்கு அரசவை பிரமுகர்கள் மத்தியிலும் கீழ்த்தட்டு மக்கள் மத்தியிலும் இருந்த வரவேற்பை அவர்களால் ஒன்றும் செய்யமுடியவில்லை. இத்தகையோரின் ஆதரவுடன், சுமார் ஒரு இலட்சம் படைவீரர்களுடன் கிளம்பிய படை, பேரரசனின் பலத்த வரவேற்பின் மத்தியில் பைசாந்தியத்தை அடைந்தது. ரம் சுல்தானகத்தின் தலைமையகமாகம் முதலாம் கில்ஜி அர்ஸ்லான் பிரகடனம்செய்திருந்த நைசியாவை மீட்பது, அவர்களது முக்கிய நோக்கமாக இருந்தது. ஏற்கனவே நடந்த போரில் வென்ற ஆணவத்தில், ஏனைய இஸ்லாமிய அரசுகளின் எச்சரிக்கையையும் மீறி களமிறங்கிய சுல்தான், 1097இல் நைசியாவை சிலுவைப்போராளிகளிடம் பறிகொடுத்தான்.
அந்தியோக்கியாவைக் கைப்பற்றிய சிலுவைப்போராளிகள், துருக்கியருக்கு பேரழிவை நிகழ்த்தினர். பாக்தாத் சுல்தானகத்தின் சுல்தான், நிலைமையைப் புரிந்துகொண்டு, அந்நகரை மீட்பதற்காக பெரும்படையை அனுப்பினான். ஏற்கனவே பைசாந்திய்ப் பேரரசின் உதவிகளை இழந்து, பஞ்சத்தாலும் பட்டினியாலும் அந்நகரில் வாழ்ந்துகொண்டிருந்த சிலுவைப்போராளிகள், பாக்தாத் படையிடம் சரணடைய அனுமதி கேட்டனர். அதை மறுத்த பாக்தாத் படையினரிடம் வேறுவழியின்றி மோதிய சிலுவைப்போராளிகள், முற்றுகையை விடுத்து பாக்தாத் படையினரை புறமுதுகிட்டு ஓடச்செய்தனர். இயேசுபிரானின் உடலைத்துளைத்த புனிதவேலை அங்கு தான் கண்டதாக பேதுரு பர்த்தமேலோ கூறியதே அங்கிருந்த போராளிகளுக்கு உற்சாகமூட்டி, பாக்தாத் படையினரை எதிர்த்தோட வைக்கத் தூண்டியதாகச் சொல்லப்படுகின்றது. துருக்கியரிடமிருந்து எருசலேமை பாத்திம எகிப்தியர்கள் பறித்துக்கொண்டதை அறிந்த சிலுவைப்போராளிகளின் ஒரு குழுவினர், அந்தியோக்கியாவை விட்டு, தெற்கே பயணமாயினர்.
போதுமான தகவல்கள் கிடைக்காமையால், சிலுவைப்ப்போராளிகளின் முதலாவது தாக்குதல் தோல்வியில் முடிந்தது. அவர்களது விடாமுயற்சியில் இரண்டு முற்றுகைக்குழுக்கள் பிரிந்தன. அவற்றில் ஒன்று 1099 யூலை 15 அன்று நகரின் சுவர்களைத் தகர்த்தது. குடியிருப்பாளர்கள் கொன்றுவீசப்பட்டு, நகரம் போராளிகளின் வசமானது. பின்பு வந்த எகிப்திய விடுதலைப்படையை தோற்கடித்தான் போராளிக்குழுக்களின் ஒரு தளபதியான கோட்பிரே. தம் புனிதப்பயணம் வெற்றிபெற்றதென்று கருதிய பெருமளவு போராளிகள் ஐரோப்பா திரும்பினர். கோட்பிரேயுடன் பாதுகாப்புக்காக 300 வீரர்களும் 2,000 போராளிகளும் மாத்திரம் விட்டுச்சென்றனர்.
இஸ்லாமியரின் சிலுவைப்போர் தோல்வியானது, ஓரளவு அரபு ஆவணங்களில் கிடைத்தாலும், இது பற்றி போதுமான தரவுகள் கிடைப்பதாயில்லை. அரேபிய வரலாற்றாசிரியர்கள், சிலுவைப்போராளிகளை மதம் சார்ந்த போராளிகளாக அன்றி, பைசாந்தியப் பேரரசின் கூலிப்படையினராகவே கணித்தமை இதற்கொரு காரணம் ஆகலாம். சிரியாவில் சன்னிகளாகவும், எகிப்திய பாத்திம சியாக்களாகவும், துருக்கியில் டமாஸ்கஸ், அலெப்போ ஆகிய ஆட்சியாளர்களிடையேயும் இஸ்லாமிய உலகம் பிரிந்து நின்றமையாலேயே முதலாம் சிலுவைப்போரில் அவர்கள் தோற்றனர் என்று சொல்லப்படுகின்றது.
12ஆம் நூற்றாண்டு
thumb|இரண்டாம் சிலுவைப்ப்போரில் வெற்றி பெற்ற சலாகுத்தீனை சித்தரிக்கும் 20ம் நூற்றாண்டு காலச் சித்திரம் 12ஆம் நூற்றாண்டின் ஆரம்பத்தில், சிலுவைப்போராளிகள், சிறுசிறு குழுக்களாக கீழை நடுநிலத்துக்குப் பயணஞ்செய்வதும், முஸ்லீம்களுடன் போரிடுவதுமாக இருந்தார்கள். அதன் மூன்றாம் பத்தாண்டில் அஞ்சோவின் ஐந்தாம் பல்க்கும், வெனட்டிய சிலுவைப்போராளிகளும், யேர்மனியின் மூன்றாம் கொன்ராட்டும் இணைந்து தேவாலய புனித வீரர்கள் அமைப்பை தோற்றுவித்தனர். 1128இல் அலெப்போ வீழ்ந்தபோதும், 1144இல் மோசுல் ஆளுநர் இமாட் அட்டின் செங்கியின் வசம் உர்பா நகர் வீழ்ந்ததும், இரண்டாம் சிலுவைப்போரை ஆரம்பிப்பதற்கான காரணங்களாக அமைந்தன. பெரிய வெற்றி கிடைக்கவில்லை எனினும் ஏழாம் லூயிஸ் மன்னனும், மூன்றாம் கொண்ராட்டும், சிலுவைப்போராளிகளை பிரான்சு, யேர்மனியிலிருந்து  யெருசலேம் மற்றும் டமாஸ்கசுக்கு அனுப்பிக்கொண்டிருந்தனர்.
எனினும் ஐபேரிய தீபகற்பத்தில், கிறித்துவர்களுக்கு தொடர்ச்சியான வெற்றி கிடைத்து வந்தது. 1148இல் போர்த்துக்கேய மன்னன் முதலாம் அபொன்சோ லிஸ்பனைக் கைப்பற்றியதுடன், பார்சிலோனிய நான்காம் ரேய்மண்ட் தோர்தோசா நகரைக் கைப்பற்றியதும் இவற்றில் குறிப்பிடத்தக்கவை. எகிப்தானது, சன்னி முஸ்லீம்களின் பாக்தாத்திலிருந்த அப்பாசியக் கலீபகத்துக்கு வெளியே, சியா பிரிவைச் சேர்ந்த பாத்திமக் கலீபகத்தால் ஆளப்பட்டுக்கொண்டிருந்தது. அரசியல் சதிகளால் 1121இலிருந்து பாத்திமக் கலீபகம் ஆட்டம் காண்த்தொடங்கியது. இது எருசலேத்தின் மூன்றாம் பால்ட்வின்னை எகிப்து மூலம் படையெடுக்கத் தூண்டியதுடன், பலத்த சிரமங்களுக்கு மத்தியில் 160,000 பொன் தினார்களை திறையாகச் செலுத்தி, எகிப்து தன்னை தற்காத்துக்கொண்டது. அப்போது மோசுல் மன்னனாக இருந்த செங்கியின் மகன் நூர் அல்தீன் படைகளை அனுப்பி எகிப்தை மீட்டுக்கொடுத்தான். 1174இல் இறந்த நூர் அல்தீன், சிலுவைப்போர் காலகட்டத்தில் அலெப்போவையும் டமாஸ்கசையும்  ஒன்றிணைத்து ஆண்ட முதல் இஸ்லாமிய மன்னனாகக் கருதப்படுகின்றான். நூர் அல்தீனால் எகிப்துக்கு அனுப்பப்பட்ட சலாகுத்தீன், கீழை நடுநிலத்தின் சக்திவாய்ந்த தன்னாட்சி அமைப்பாக எகிப்தை வளர்த்தெடுத்தான்.
சிரியாவின் பெரும்பகுதியையும் டமாஸ்கசையும் கைப்பற்றிக்கொண்ட அய்யூப்பிய பேரரசர் சலாகுத்தீன், இலத்தீன் கிறித்துவர்களுடனான முதலாவது மோதலில் தோற்றாலும், அவர்களுடன் மோதி வெல்வதை ஒரு பெருங்கனவாகவே கொண்டிருந்தான். பிரெஞ்சின் லுசிக்னன் கை மன்னன், எருசலேம் வரலாற்றிலேயே மிகப்பெரிய படை ஒன்றை அனுப்பியிருந்தான். சலாகுத்தீனோ, தந்திரத்துடன் நீர்- உணவுப்பஞ்சம் ஏற்படக்கூடிய இடமொன்றுக்கு அப்படையை அறைகூவியிருந்தான். அப்போரில் பெருந்தோல்வியுற்ற கிறித்துவர்களிடம், இஸ்லாமிய ஆட்சியின் கீழ் அமைதியாக வாழ்வது, அல்லது 40 நாட்களுக்குள் வெளியேறுவதற்கான பொதுமன்னிப்பு - இரண்டில் ஒன்றைத் தேர்வு செய்யும்படி கூறினான். விளைவாக, வெறூம் ஐந்து நாட்களுக்குள் கிறித்துவரின் 1187 அம்முற்றுகை தோல்வியடைந்து, பலஸ்தீனத்தின் பெரும்பகுதி சலாகுத்தீன் வசமானது. திருத்தந்தை மூன்றாம் அர்பன் இத்தோல்வியைத் தாங்கிக்கொள்ளமுடியாமல் நோயுற்று இறந்ததாகத் தெரிகிறது. அவரை அடுத்து வந்த திருத்தந்தையான எட்டாம் கிரகோரி, எருசலேத்தைக் கைப்பற்றுவதற்கான மூன்றாம் சிலுவைப்போருக்கு அடிப்படையாக அமைந்த திருத்தந்தையின் ஆணை ஓலையை 1189இல் விடுத்தார். ஏக்கர் நகரில் முன்யோசனையின்றி எருசலேமின் கை மன்னனின் படையும், சலாகுத்தீனின் படையும் முற்றுகையிட்டபோது, இருபடைகளுக்குமே உணவு, நீருக்கு பெரும் இக்கட்டான நிலை ஏற்பட்டது. இதன்போதே சிலுவைப்போரின் மாபெரும் துயர்களில் ஒன்றான, நரமாமிசம் உண்ணவேண்டிய கட்டாயம் ஏற்பட்டதாகச் சொல்லப்படுகின்றது.
சிலுவைப்போரின் பிற்காலம்
ஆனால் கீழை நடுநிலத்துக்கான புனிதப்பயணம் பதின்மூன்றாம் நூற்றாண்டு வரை தொடர்ந்தது. 1212இல் இடம்பெற்ற நான்காம் சிலுவைப்போருக்கு சிறுவரை அனுப்பும் வினோதமான வழக்கம் ஒன்று, மிகப்பரவலாகக் காணப்பட்டது. மூத்தவர்கள் தோற்கும்போது, சிலுவைப்போரில் சிறுவரின் அப்பாவித்தனம் வெல்லும் என்று நம்பப்பட்டது. இதையடுத்து சலாகுத்தீனின் கொடிவழியில் வந்த எகிப்திய, சிரிய மன்னர்களுக்கு எதிரான  ஐந்தாம் சிலுவைப்போர் 1217இல்  இடம்பெற்றது.எருசலேமின் இரண்டாம் இசபெல்லாவை மணந்துகொண்ட உரோமானியப் பேரரசன் இரண்டாம் பிரடெரிக்,, அவனது புகழ்பெற்ற யுத்த தந்திரோபாயங்களுடன் எருசலேம் மீது படையெடுத்து, ஆறாம் சிலுவைப்போரில் வெற்றிபெற்றான். எனினும் சிலுவைப்போர் தொடர்பில் பாப்பரசருடன் முரண்பட்ட அவன், சமூகத்திலிருந்து ஒதுக்கிவைக்கப்பட்டான். 1244இல் டமாஸ்கசு மன்னனுக்கு பணியாற்றச் சென்ற குவாரெசுமேனியன் கூலிப்படை, கிறித்துவ சிரியக் கூட்டுப்படையை வீழ்த்தி எருசலேமைக் கைப்பற்றியது. அதற்குப் பதிலாக பிரெஞ்சு மன்னன் ஒன்பதாம் லூயிஸ் அனுப்பிய படை ஏழாம் சிலுவைப்போரை நிகழ்த்தியது எனினும், அதில் எதிர்பார்த்த வெற்றி கிடைக்கவில்லை.
உசாத்துணை
பகுப்பு:சிலுவைப் போர்கள்
புதுக்கோட்டை ஊராட்சி (சிவகங்கை)
புதுக்கோட்டை ஊராட்சி, தமிழ்நாட்டின் சிவகங்கை மாவட்டத்தில் உள்ள இளையாங்குடி வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1279 ஆகும். இவர்களில் பெண்கள் 704 பேரும் ஆண்கள் 575 பேரும் உள்ளனர்.
வித்தியாவிகார்
வித்தியாவிகார் (Vidyavihar) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் உள்ள மும்பை புறநகர் மாவட்டத்தில் உள்ள கிழக்கு மும்பை புறநகர் பகுதியாகும். இங்கு வித்தியாவிகார் புறநகர் மின்சார தொடருந்து நிலையம் உள்ளது. இது சத்திரபதி சிவாசி தொடருந்து நிலையம் மற்றும் ராய்கட் மாவட்டத்தின் கர்ஜத் தொடருந்து நிலையத்திற்கும் இடையே இடையே உள்ளது. இதனருகில் லோகமானிய திலகர் முனையம் உள்ளது.
புதுக்கோட்டை ஊராட்சி (சிவகங்கை)
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
வித்தியாவிகார்
மேற்கோள்கள்
பகுப்பு:மும்பையின் சுற்றுப் பகுதிகள் பகுப்பு:மும்பை பகுப்பு:மும்பை புறநகர் மாவட்டம்
புதுக்கோட்டை ஊராட்சி (சிவகங்கை)
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டேவிட் கண்டி
டேவிட் ஜேம்ஸ் கேன்டி (David James Gandy) பிறப்பு: 19 பிப்ரவரி 1980) ஒரு இங்கிலாந்து நாட்டு விளம்பர நடிகர். ஒரு தொலைக்காட்சியில் விளம்பர நடிகர் தேடல் போட்டி நிகழ்ச்சியில் வெற்றி பெற்ற பிறகு, ஒரு வெற்றிகரமான விளம்பர நடிகர் ஆனார். இவர் சியாத்சி சென், 7 ஃபார் ஆல் மேன்கைன்டு, சேரா, கான்ட் யூஎஸ்ஏ, ஊகோ பாசு, ரசெல் & புரொம்லி உள்ளிட்ட பல நிறுவனங்களில் விளம்பர நடிகராக நடித்தார்.
வெளி இணைப்புகள்
பகுப்பு:விளம்பர நடிகர்கள் பகுப்பு:1980 பிறப்புகள் பகுப்பு:வாழும் நபர்கள்
பெஞ்ச் மரம்
வகைப்பாடு
தாவரவியல் பெயர்                         : 	பைடோலேக்கா டையேகா  Phytolacca dioica குடும்பம்		                     :   பைடோலேக்கே   Phytolaccaceae)
காணப்படும் பகுதி
இம்மரம் தென் அமெரிக்காவில் வளர்கிறது. இதில் 26 இன மரங்கள் உள்ளது.
மேற்கோள்
பகுப்பு:மரங்கள் பகுப்பு:அலங்காரத் தாவரங்கள் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
கிளைத்தொடரி அமினோ அமிலம்
கிளைத்தொடரி அமினோ அமிலம் (branched-chain amino acid; BCAA) என்பது கொழுப்பார்ந்த அமினோ அமிலத்தை கிளைத்தொடரியாகக் (ஒரு கார்பன் அணு, இரண்டிற்கும் மேற்பட்ட கார்பன் அணுக்களுடன் சேர்ந்தக் கிளைத்தொடரி) கொண்ட அமினோ அமிலமாகும். புரதமாக்கும் அமினோ அமிலங்களில் மூன்று கிளைத்தொடரி அமினோ அமிலங்கள் உள்ளன: லியூசின், ஐசோலியூசின், வாலின்.
கிளைத்தொடரி அமினோ அமிலங்கள், மனிதருக்குத் தேவையான ஒன்பது இன்றியமையா அமினோ அமிலங்களைச் சேர்ந்தவையாகும். தசைப் புரதங்களில் உள்ள இன்றியமையா அமினோ அமிலங்களில் முப்பது சதவிகிதமும், பாலூட்டிகளுக்குத் தேவையான முன்னுருவாக்கப்பட்ட அமினோ அமிலங்களில் நாற்பது சதவிகிதமும் கிளைத்தொடரி அமினோ அமிலங்கள் உள்ளன.
மேற்கோள்கள்
பகுப்பு:அமினோ அமிலங்கள்
எரிக் டி. கோல்மன்
'''எரிக் டி. கோல்மன்' (Eric D. Coleman'') (பிறப்பு மே 26, 1951) அமெரிக்காவில் உள்ள மக்களாட்சிக் கட்சியின் அரசியல்வாதி ஆவார். இவர் புளூம்ஃபீல்ட், ஹார்ட்பர்ட் மற்றும் வின்ட்ஸரைப் பிரதிநிதித்துவப்படுத்தும் கனெடிகட்டின் 2வது மாவட்டத்தின் மாநில ஆட்சிமன்றக் குழுவில் பணியாற்றினார். 1983 முதல் 1994 வரை மாநில பிரதிநிதியாக பணியாற்றினார். மேலும் கனெடிகட் ஆட்சிமன்றக் குழுவின் துணைத் தலைவர் (புரோ டெம்போர்) பதவியையும் வகித்தார்.
கோல்மன், பாம்ஃப்ரெட் பள்ளி, கொலம்பியா பல்கலைக்கழகம் மற்றும் கனெடிகட் பல்கலைக்கழக சட்டப் பள்ளி ஆகியவற்றின் பட்டதாரி ஆவார். 2001 இல், நீதித்துறைக் குழுவின் தலைவராக இருந்த முதல் ஆப்பிரிக்க-அமெரிக்கரானார். இப்போது திட்டமிடல் மற்றும் மேம்பாட்டுக் குழுவின் தலைவராக உள்ளார்.
2017 இல் ஆட்சிமன்றக் குழுவிலிருந்து வெளியேறினார். பின்னர் 2018 இல் உயர் நீதிமன்ற நீதிபதியாக பரிந்துரைக்கப்பட்டார்.
நவம்பர் 30, 2022 அன்று, மேயர் லூக் புரோனின் ஓய்வுபெறும் முடிவைத் தொடர்ந்து, 2023 இல் ஹார்ட்ஃபோர்டின் மேயர் பதவிக்கு போட்டியிடுவதாக கோல்மன் அறிவித்தார்.
வெளி இணைப்புகள்
பகுப்பு:கொலம்பியா பல்கலைக்கழக முன்னாள் மாணவர்கள் பகுப்பு:1951 பிறப்புகள் பகுப்பு:வாழும் நபர்கள் பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:அமெரிக்க அரசியல்வாதிகள்
டிரெய்னிங் டே
ட்ரெய்னிங் டே (Training Day, அல்லது "பயிற்சி தினம்") 2001ல் வெளிவந்த ஆங்கில நாடகத் திரைப்படமாகும். ஆன்டுவான் ஃபூக்குவா இயக்கத்தில் வெளிவந்த இத்திரைப்படத்தில் டென்செல் வாஷிங்டன், ஈத்தன் ஹாக், ஈவா மென்டெஸ், டாம் பெரெஞ்ஜெர், மற்றும் பலரும் நடித்துள்ளன்ர. இத்திரைப்படத்தில் நடித்த டென்செல் வாஷிங்டன் 2001ல் ஆஸ்கர் விருது வெற்றிபெற்றார்.
வகை
நாடகப்படம்/திகிற் திரைப்படம்
கதை
லாஸ் ஏஞ்சலஸ் நகரத்தில் "ஜேக் ஹொய்ட்" (ஈத்தன் ஹாக்)) முதலாம் நாள் போதை காவல்துரையாக அனுபவிப்பட்ட காவல்துரை "அலோன்சோ ஹாரிஸ்" (டென்செல் வாஷிங்டன்) உடன் பயிற்சி செய்கிறார்.
வெளியிணைப்புகள்
பகுப்பு:ஆங்கிலத் திரைப்படங்கள் பகுப்பு:திகில் திரைப்படங்கள் பகுப்பு:நாடகத் திரைப்படங்கள் பகுப்பு:2001 திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க நண்பர்கள் பற்றிய திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள்
தட்டெக்காடு பறவைகள் சரணாலயம்
இனங்கள்
தட்டெக்காடு பறவைகள் சரணாலயத்தில் நிறைய மற்றும் மாறுபட்ட பறவைகள் உள்ளன. இங்கு காட்டுப் பறவைகளும், நீர் பறவைகளும் என பல வகையான பறவைகள் வருகின்றன; அவற்றில் குறிப்பிடத்தக்கவை பின்வருவனவற்றையும் உள்ளடக்கியுள்ளது:
குளிர்காலத்தில் சரணாலயத்திற்கு வருகை தரும் இந்திய தோட்டக்கள்ளன், கிட்டத்தட்ட ஆறு மாதங்கள் இங்கு செலவிடுகிறது.
இந்த சரணாலயம் பல்வேறு வகையான குயில்களின் வாழ்விடமாகும், மேலும் "குக்கு பாரடைஸ்" என்று பிரபலமாக அழைக்கப்படும் சரணாலயத்தின் ஒரு பகுதி இவற்றிற்கானது, அவற்றில்:
தட்டெக்காடு பறவைகள் சரணாலயத்திலிருந்து இடமலயாறு காடு சுமார் 15 கி.மீ. தொலைவில் அமைந்துள்ளது. இது இடமலையாறு ஆற்றுப் பகுதியில் அமைந்துள்ள ஒரு பசுமையான காடு ஆகும். இந்த காட்டில் மலை பருந்து கழுகுகள் காணப்படுகின்றன. இந்த காட்டில் உள்ள மற்ற பறவைகளில் இருண்ட-முனை சிலம்பன், பழுப்பு-கன்னமான ஃபுல்வெட்டா, முள்வால் உழவாரன் மற்றும் வெள்ளை-கரடுமுரடான ஊசி, மற்றும் மரகதப் புறாக்கள் போன்றவை ஆகும்.
மேற்கோள்கள்
பகுப்பு:எர்ணாகுளம் மாவட்டத்திலுள்ள சுற்றுலாத் தலங்கள் பகுப்பு:Coordinates on Wikidata பகுப்பு:கேரளத்தின் பறவை புகலிடங்கள் பகுப்பு:எர்ணாகுளம் மாவட்டம் பகுப்பு:இந்தியாவில் உள்ள பறவைகள் காப்பகங்கள்
தமிழக அரசு திரைப்பட விருதுகள்
தமிழக அரசு திரைப்பட விருதுகள் தமிழ் நாடு அரசால் ஒவ்வொரு ஆண்டும் வெளிவரும் தமிழ்த் திரைப்படங்களில் சிறந்த திரைப்படங்கள் மற்றும் விசேட திறமையைக் காட்டியவர்களுக்காக வழங்கப்படும் விருதாகும். இது சிறந்த நடிகர், சிறந்த நடிகை, சிறந்த வில்லன், சிறந்த நகைச்சுவை நடிகர், சிறந்த இயக்குநர்,சிறந்த படம், சிறந்த குணச்சித்திர நடிகர், சிறந்த இசையமைப்பாளர் போன்ற வகைகளில் வழங்கப்படுகிறது.
வெளியிணைப்புகள்
பகுப்பு:தமிழ்த் திரைப்பட விருதுகள்
லெப்டோபெலிசு கால்கரடசு
லெப்டோபெலிசு கால்கரடசு (Leptopelis calcaratus) எனும் தவளையானது ஆர்த்ரோலெப்டிடே குடுப்பத்தினைச் சார்ந்த ஓர் இனமாகும். இது தென்கிழக்கு நைஜீரியா, கமரூன், தேன்மேற்கு மத்திய அமெரிக்க குடியரசு, ஈகுடோரியல் கின் (பயாகோ தீவினை உள்ளடக்கிய) காபோன், கொங்கோ குடியரசு, கொங்கோ மக்களாட்சி குடியரசுப் பகுதிகளில் காணப்படுகிறது. இதன் பொதுப்பெயரான எபுலென் வன மரத்தவளை என்பது, இத்தவளையின் பிறப்பிடமான எபுலெனை நினைவிப்படுத்தும் விதமாக அமைந்துள்ளது.
வகைப்பாட்டியல்
1906 ஆம் ஆண்டு பெல்ஜியம்-இங்கிலாந்து விலங்கியலாளர் ஜியார்ஜ் ஆல்பர்ட் பவுலென்ஜெர் இத்தவளையினை விவரித்துக் கூறினார். கேமரனில் உள்ள எபுலென் மற்றும் ஈகுடோரியல் குனியாவில் உள்ள ரியோ பெனிடோ மாவட்டத்தில் காணப்படும் தூய யோவான் முனையில் சேகரிக்கப்பட்ட மாதிரிகளின் அடிப்படையில் இத்தவளையானது விவரிக்கப்பட்டது. ஆனால் லெப்டோபெலிசு கால்கரடசசினை லெப்டோபெலிசு ரப்பசு என விவரித்து இருந்தார். 1973ல் காங்கோ ஆற்றில் இதன் துணைச் சிற்றினமான லெப்டோபெலிசு கால்காரடசு மெரிடிஓனெலிசு, ரேமண்ட லாரெண்டால் விவரிக்கப்பட்டது.
விளக்கம்
முதிர்வடைந்த ஆண் தவளைகள் 35 - 42 mm நீளமாகவும், பெண் தவளைகள் 46 - 57 mm நீள உடலை கொண்டவை. இந்த இனத்தின் குதிகாலில் வெள்ளை முள்போன்ற பகுதி உள்ளது. முதுகுப்பகுதியில் ஒரு இருண்ட, பின்தங்கிய-சுட்டிக்காட்டும் முக்கோணத்துடன் சாம்பல் நிறமாகவும், பரந்த இருண்ட டார்சல் பேண்ட் பெரும்பாலும் பார்கள் அல்லது பக்கவாட்டு புள்ளிகளாகவும் பிரிக்கப்படுகிறது. கண்ணின் கீழ் பெரும்பாலும் வெண்புள்ளி ஒன்று உள்ளது. கான்டஸ் ரோஸ்ட்ராலிஸ் கோணமானது. கால்களில் வலைப்பக்கம் விரிவானது.
''எல். சி. குதிகால் குறைவாக வளர்ச்சியடைவதன் மூலமும், விரிவான வலைப்பக்கத்தைக் கொண்டிருப்பதன் மூலமும், மற்றும் பிற சிறிய உருவ வேறுபாடுகளாலும் பரிந்துரைக்கப்பட்ட கிளையினங்களிலிருந்து மெரிடோனலிஸ்'' வேறுபடுகிறது.
வாழ்விடம் மற்றும் பாதுகாப்பு
லெப்டோபெலிஸ் கல்கரட்டஸ் என்பது தாழ்வான மற்றும் மொன்டேன் மழைக்காடுகளில் கடல் மட்டத்திலிருந்து 1500 m வரை உயரத்தில் காணப்படும் ஒரு ஆர்போரியல் தவளை ஆகும்    கடல் மட்டத்திற்கு மேலே, அதிகமாக இருக்கலாம். இது இரண்டாம் நிலை வாழ்விடங்களில் வாழாது. மற்ற வகை லெப்டோபெலிஸைப் போலவே இருந்தால், அது தண்ணீருக்கு அருகில் தரையில் ஒரு கூட்டில் முட்டையிடும். இது ஒரு பொதுவான இனம், ஆனால் அதன் வாழ்விடம் விவசாய விரிவாக்கம், பதிவு செய்தல் மற்றும் மனித குடியிருப்புகளால் ஏற்படும் வாழ்விட இழப்பால் பாதிக்கப்படுகிறது. கோரப் தேசிய பூங்கா (கேமரூன்), மான்டே அலன் தேசிய பூங்கா (எக்குவடோரியல் கினியா), மற்றும் ஜாங்கா-என்டோகி தேசிய பூங்கா (மத்திய ஆபிரிக்க குடியரசு) உள்ளிட்ட பல பாதுகாக்கப்பட்ட பகுதிகளில் இது நிகழ்கிறது.
மேற்கோள்கள்
பகுப்பு:தவளைகள்
கடிய மூச்சுக்குழல் அழற்சி
கடிய மூச்சுக்குழல் அழற்சி அல்லது தீவிர மூச்சுக்குழல் அழற்சி அல்லது தீவிர மார்புச்சளி நோய் (Acute bronchitis) என்பது தீ நுண்மங்களின்  அல்லது பாக்டீரியாக்களின் தொற்றினால் நுரையீரலில் உள்ள மூச்சுக்குழாயில் ஏற்படக்கூடிய ஒரு அழற்சி நோயாகும். இந் நோய் சில நாட்களுக்கோ அல்லது வாரங்களுக்கோ நீடித்திருக்கக் கூடும். காற்றின் மாசுபடுதலாலும் தோன்றக்கூடும். குளிர்காலங்களில் பாதிப்பு அதிகமிருக்கும். புகைபிடிப்பவர்கள், சிறு குழந்தைகள், வயதானவர்கள், நுரையீரல் நோயுடையவர்கள் எளிதில் பாதிக்கப்படுவர். இருமல், சளி உற்பத்தி போன்றனவும், மூச்சுக்குழாயில் ஏற்படும் அடைப்பினால் மூச்சுவிடலில் சிரமமும், இழுப்பும் (wheezing) இந்நோயின் சிறப்பியல்புகளாகும். மருத்துவ சோதனையும் உமிழ்நீரில் உள்ள சளியில் நுண்ணுயிரியல் சோதனை போன்றவற்றால் நோய் உறுதிப்படுத்தப்படும். நோய்க்காரணி பாக்டீரியாவாக இருப்பின் நுண்ணுயிர் எதிர்ப்பி கொடுக்கப்படும். வைரசாயின் இவை கொடுக்கப்படுவதில்லை. வைரசினால் ஏற்பட்டிருப்பின் சாதாரணமாக ஓய்வேடுத்தல் பரிந்துரைக்கப்படும்
வெளி இணைப்பு:
http://en.wikipedia.org/wiki/Acute_bronchitis
Bronchite
இலங்கையின் ஒல்லாந்தர் கோட்டைகள் (நூல்)
இலங்கையின் ஒல்லாந்தர் கோட்டைகள் (The Forts of Sri Lanka) என்னும் நூல், இலங்கையில் ஒல்லாந்தர் ஆட்சிக் காலத்தில் கட்டப்பட்ட கோட்டைகளைப் பற்றி ஆங்கிலத்தில் எழுதப்பட்ட ஒரு ஆய்வு நூல் ஆகும். 1930 களின் நடுப்பகுதியில் இலங்கையில் பணி புரிந்த நெல்சன் என்பவரால் இந் நூல் எழுதப்பட்டது. இந்நூலுக்கான ஆய்வுத் தகவல்கள் நெல்சன் இலங்கையில் வாழ்ந்த காலத்தில், 1938 ஆம் ஆண்டுக்கு முன்னரே சேகரிக்கப்பட்டவை ஆயினும். இந் நூல் 1984 ஆம் ஆண்டிலேயே எழுதி வெளியிடப்பட்டது.
உள்ளடக்கம்
இலங்கையில் உள்ள ஒல்லாந்தர் கோட்டைகளை இந்நூல் நான்கு பிரிவுகளாக ஆய்வு செய்கிறது. புவியியல் அடிப்படையிலான இப்பிரிவுகள் மேற்குப் பகுதிக் கோட்டைகள், தெற்குப் பகுதிக் கோட்டைகள், வடக்குப் பகுதிக் கோட்டைகள், கிழக்குப் பகுதிக் கோட்டைகள் என்பனவாகும்.
இவற்றில் மேற்குப் பகுதிக் கோட்டைகளின் கீழ், கொழும்பு, களுத்துறை, பெந்தோட்டை, நீர்கொழும்பு, கல்பிட்டி ஆகிய ஐந்து கோட்டைகள் பற்றிய விளக்கங்களும் விபரங்களும் தரப்பட்டுள்ளன. தெற்குப் பகுதிக் கோட்டைகளின் கீழ் ஆய்வு செய்யப்பட்டுள்ளவை காலி, மாத்தறை, தங்காலை, அம்பாந்தோட்டை, கட்டுவானை ஆகிய கோட்டைகள் ஆகும். யாழ்ப்பாணம், அம்மன்னீல், ஆனையிறவு, பெசுச்சூட்டர் கடவை, பைல் கடவை, பூநகரி, ஊர்காவற்றுறை, நெடுந்தீவு, காங்கேசன்துறை, பருத்தித்துறை, முல்லைத்தீவு, மன்னார், அரிப்பு ஆகிய 13 கோட்டைகள் வடக்குப் பகுதிக் கோட்டைகள் என்னும் தலைப்பின் கீழ் ஆய்வு செய்யப்பட்டுள்ளன. மட்டக்களப்பு, திருகோணமலை, ஒசுட்டன்பர்க் ஆகிய கோட்டைகள் பற்றிய விபரங்கள் கிழக்குப் பகுதிக் கோட்டைகள் என்னும் தலைப்பின் கீழ் தரப்பட்டுள்ளன.
மொத்தமாக மேற்கூறிய 25 கோட்டைகள் பற்றி ஆய்வு செய்யும் இந்நூலில் இக்கோட்டைகளின் 30 களில் இருந்த தோற்றங்களைக் காட்டும் ஒளிப்படங்களும், அளவெடுத்து வரையப்பட்ட பல வரைபடங்களும் சேர்க்கப்பட்டுள்ளன.
நூல் வரலாறு
பிரித்தானியரான நூலாசிரியர் நெல்சன் 1933 - 1938 காலப்பகுதியில் ஐந்து ஆண்டுகள் இலங்கையில் கணக்காளராகப் பணியாற்றிய காலத்தில் இலங்கையின் பல பகுதிகளுக்கும் பயணம் செய்து அங்கிருந்த ஒல்லாந்தர் கோட்டைகள் பற்றிய விபரங்களைத் திரட்டினார். எனினும் ஆய்வு முற்றுப்பெற்று நூலாகக்கூடிய வாய்ப்பு அப்போது அமையவில்லை. 1938ல் இலங்கையிலிருந்து மீண்டும் ஐரோப்பா சென்றார். இரண்டாம் உலகப்போர் வெடித்தபோது படையில் சேர்ந்த நெல்சன் போர் முடிந்த பின்னர் அபர்டீன் பல்கலைக் கழகத்தில் நிதிப்பிரிவில் 30 ஆண்டுகள் பணியாற்றியபின் 1975ஆம் ஆண்டு ஓய்வு பெற்றார். இதன் பின்பே தனது முன்னைய ஆய்வுகளை நிறைவு செய்யக்கூடிய நேரமும் வசதியும் அவருக்குக் கிடைத்தது. மூன்று ஆண்டு காலம் முயன்று இந் நூல் தொடர்பான ஆய்வுகளை நிறைவு செய்தார். தகவல்களைத் திரட்டி ஏறத்தாழ அரை நூற்றாண்டு காலம் கடந்து விட்டபடியால், கோட்டைகளின் அப்போதைய நிலையை அறியும் பொருட்டுத் தனது 77 ஆவது வயதில் 1984 ஆம் ஆண்டில் மீண்டும் இலங்கைக்கு வந்து முன்னர் தகவல் திரட்டிய பெரும்பாலான கோட்டைகளையும் பார்வையிட்டார். இந்நூல் 1984 ஆம் ஆண்டில் வெளியிடப்பட்டது.
2004 ஆம் ஆண்டுப் பதிப்பு
இதன் முதல் பதிப்பு 1984ல் வெளியிடப்பட்டு 20 ஆண்டுகள் கழிந்த பின்னர் இந்நூலின் அடுத்த பதிப்பு இலங்கையில் வெளியிடப்பட்டது. 1993ல் நெல்சன் இறப்பதற்கு முன்னர். அவரது நண்பரும் ஆய்வாளருமான ஆர். கே. டி சில்வா என்பவரிடம் தனது 1984 ஆம் ஆண்டில் இலங்கை வந்து அறிந்து கொண்ட கோட்டைகளின் நிலைமைகள் பற்றிய அறைக்கையைக் கையளித்து முடியுமான வகையில் அதைப் பயன்படுத்திக் கொள்ளுமாறு கேட்டிருந்தார். ஆர். கே. டி சில்வாவும் 2004 ஆம் ஆண்டில் நூலில் குறிப்பிடப்பட்டுள்ள கோட்டைகளுக்குச் சென்று அக்காலது நிலைமைகள் தொடர்பிலான புதிய தகவல்களையும் சேகரித்தார். இத் தகவல்களைக் கொண்டு புதிய இற்றைப்படுத்திய பதிப்பு வெளியிடப்பட்டது. எனினும், புதிய தகவல்கள் நூலில் ஒவ்வொரு பகுதியின் முடிவின் பின்னர் தனியாகச் சேர்க்கப்பட்டுள்ளன. இத்துடன் நெல்சனின் 1984 ஆண்டின் அறிக்கையும் இணைப்பாகச் சேர்க்கப்பட்டுள்ளது.
இப்பதிப்பை இலங்கை-நெதர்லாந்துச் சங்கம் வெளியிட்டுள்ளது.
இவற்றையும் பார்க்கவும்
பகுப்பு:இலங்கை பற்றிய நூல்கள் பகுப்பு:வரலாற்று நூல்கள்
யுக்திராஜ்யம்
பாரதீய யுக்திவாதி சங்கத்தினர் வெளியிடும் நாளிதழ் இது. இதன் கேரளப் பிரிவின் தலைவர் சீனி பட்டத்தானம் இதன் தலைமை ஆசிரியராக உள்ளார். இது கொல்லத்தைத் தலைமையிடமாகக் கொண்டு வெளியாகிறது.
சான்றுகள்
பகுப்பு:மலையாள நாளிதழ்கள்
சபை உரையாளர் (நூல்)
thumb|வாழ்க்கையில் வெறுப்புற்றவர்போல் அமர்ந்திருக்கும் சபை உரையாளர். விவிலியப் பதிப்போவியம். கலைஞர்: குஸ்தாவ் டோரே. ஆண்டு: சுமார் 1866
சபை உரையாளர் (Ecclesiastes) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும். இது பரிசுத்த வேதாகம பதிப்பில் பிரசங்கி என்று வழங்கப்படுகிறது.
சபை உரையாளர் நூல் பெயர்
சபை உரையாளர் என்னும் நூல் ஒரு ஞானியின் சிந்தனைகளைக் கொண்டது. எபிரேய மூல மொழியில் இந்நூல் קֹהֶלֶת‎ = Kohelet (அல்லது Qoheleth, Koheles, Koheleth, Coheleth) என்னும் பெயரால் அறியப்படுகிறது. இதன் பொருள் மக்களைக் குழுவாக ஒன்றுசேர்ப்பவர் என்பதாகும். இந்நூலின் பழைய தமிழ்ப் பெயர் சங்கத் திருவுரை ஆகமம் (பிரசங்கி ஆகமம்) என்றிருந்தது. ஆங்கிலத்தில் Ecclesiastes என்று அழைக்கப்படும் இந்நூலின் பெயர் அதன் கிரேக்க மொழிபெயர்ப்பிலிருந்து தோன்றுவதாகும். Ἐκκλησιαστής (Ecclesiastes) என்னும் கிரேக்கச் சொல் குழு (சபை, அவை) தலைவர் என்னும் பொருள்தரும்.
நூல் எழுதப்பட்ட காலம்
சபை உரையாளர் என்னும் இச்சிறுநூல் கி.மு. 3ஆம் நூற்றாண்டளவில் எழுதப்பட்டிருக்கலாம் என்பது அறிஞர் கருத்து. கிரேக்க தத்துவமும் சிந்தனையும் இந்நூலில் ஓரளவு இடம்பெறுகிறது.
நூலின் கருப்பொருள்
இந்நூல் ஞான இலக்கியம் என்னும் வகை சார்ந்தது. இந்நூலை உருவாக்கிய ஞானி மானிட வாழ்வு எவ்வளவு குறுகியது, முரண்பாடானது எனக் கண்டுணர்கிறார். மனித வாழ்க்கையில் காணப்படும் அநீதிகளும் அவநம்பிக்கைகளும் அவருக்குப் பெரும் புதிர்களாகத் தோன்றுகின்றன. எனவே, வாழ்க்கையே வீண் என்ற முடிவுக்கு வருகிறார். மனித வாழ்வின் போக்கை ஆண்டு நடத்தும் இறைவனின் வழிகளை அவரால் புரிந்துகொள்ள முடியவில்லை. ஆயினும் மக்கள் கடுமையாக உழைத்து இறைவன் அருளும் கொடைகளை வேண்டுமளவு துய்த்து மகிழுமாறு அறிவுரை கூறுகிறார்.
இந்நூலில் மனித வாழ்க்கையின் நிலையாமை, இயலாமை முதலியன விரித்துரைக்கப்படுகின்றன. ஆயினும் இந்நூல் விவிலியத்தில் இடம்பெற்றுள்ளமை மனிதர் தோல்வி மனப்பான்மையையும் மனத்தளர்வையும் இறைவனின் துணையால் வெல்லலாம் என்பதையே காட்டுகின்றது.
இந்நூல் தங்கள் சொந்த வாழ்க்கையைப் பிரதிபலிப்பதாகப் பலர் கருதலாம். ஆயினும், இக்கருத்துக்களை எதிரொலிக்கும் இதே விவிலியம், கடவுள்மீது வைக்கும் நம்பிக்கைதான் மானிட வாழ்வுக்கு நிறைபொருளை அளிக்கும் என்று வற்புறுத்திக் கூறுவதையும் அவர்கள் உணர வேண்டும்.
வாழ்க்கைக்கு இலக்கு இல்லையா?
இந்நூலின் ஆசிரியர் வாழ்க்கைக்கு இலக்கு இல்லை என்னும் கருத்துடையவராய்த் தோற்றமளிக்கிறார். கதிரவன் காலையில் உதிக்கிறான், மாலையில் மறைகிறான், அடுத்த நாளும் உதிக்கிறான். காற்று வீசுகிறது, திரும்பவும் அதே இடத்திற்கு வருகிறது. ஆறுகள் எல்லாம் கடலில் போய் சேர்கின்றன, ஆனால் கடல் நிறைவதில்லை. மக்கள் வாழ்வும் ஓயாத உழைப்பாக இருக்கிறது. எதற்காக இந்த ஓயா உழைப்பு? ஆகவே, "வீண், முற்றிலும் வீண்; எல்லாமே வீண்" என்கிறார் சபை உரையாளர் (1:2).
அவர் செல்வத்தைப் பெருக்கினார், பல கட்டடங்களைக் கட்டினார், மந்தை மந்தையாக ஆடுமாடுகளை வாங்கினார், அடிமைகளை வேலைக்கு அமர்த்தினார், ஆனால் அவரது உள்ளம் நிறைவுகாணவில்லை. அறிவைத் தேடினார், ஆனால் அறிவு பெருகப் பெருகத் துன்பமும் மிகுந்ததே ஒழிய நிறைவு கிட்டவில்லை. ஆகவே செல்வமும் அறிவைத் தேடும் முயற்சியும்கூட வீணே என எண்ணினார்.
வாழ்க்கை நிலையற்றது. எல்லாரும் இறுதியில் சாவைச் சந்திக்கிறார்கள். அறிவிலி இறப்பதுபோல ஞானியும் ஒருநாள் இறந்து மறைகின்றான் (2:15-17). இவ்வாறு எல்லாமே வீண் எனும் முடிவுக்கு வந்தார் ஆசிரியர்.
வாழ்க்கையின் முரண்பாடுகள்
நீதிநேர்மையைக் கடைப்பிடித்து வாழ்வோர் மேலோங்குகிறார்களா என்றால் அதுவுமில்லை. நீதி இவ்வுலகில் எப்போதும் வெற்றி அடைவதில்லை. உலகம் நீதியின்படி ஆளப்படுவதாகத் தெரியவில்லை.
இறுதியிலோ எல்லாருக்கும் நிகழ்வது சாவுதான். அது நல்லார்க்கும் பொல்லார்க்கும் பொதுவாயுள்ளது. "விதித்துள்ளபடிதான் எல்லாருக்கும் எல்லாம் நேரிடும். நேர்மையானவர்களுக்கும் பொல்லாதவர்களுக்கும், நல்லவர்களுக்கும் கெட்டவர்களுக்கும், மாசற்றவர்களுக்கும் மாசுள்ளவர்களுக்கும், பலிசெலுத்துகிறவர்களுக்கும் பலிசெலுத்தாதவர்களுக்கும் விதித்துள்ளபடிதான் நேரிடும்" (9:2).
ஆக, இம்மண்ணக வாழ்வுக்குப் பின் விண்ணக வாழ்வு உண்டா என்பது குறித்து இந்நூல் ஐயமே தெரிவிக்கிறது எனலாம். "மனிதரின் உயிர்மூச்சு மேலே போகிறது என்றும் விலங்குகளின் உயிர்மூச்சு கீழே தரைக்குள் இறங்குகிறது என்றும் யாரால் சொல்ல இயலும்?" என்று கேள்வி எழுப்புகிறார் நூலாசிரியர் (3:21).
கடவுள் தரும் கொடைகளை அனுபவிக்க வேண்டும்
வாழ்க்கை பொருளற்றதுபோலத் தோன்றினாலும், இவ்வுலகில் கடவுள் நமக்கு அளிக்கும் கொடைகளை நாம் அனுபவிக்க வேண்டும் என்று ஆசிரியர் கூறுகின்றார். "உண்பதையும் குடிப்பதையும் தம் உழைப்பால் வரும் இன்பத்தைத் துய்ப்பதையும்விட, நலமானது மனிதருக்கு வேறொன்றுமில்லை. இந்த வாய்ப்பு கடவுள் தந்ததே எனக் கண்டேன்" (2:24).